laion/Wikipedia-Exotic huggingface dataset:
সাইফ উল হক

সাইফ উল হক (জন্ম ১৯৫৮) একজন বাংলাদেশী স্থপতি ও শিক্ষাবিদ। তার উল্লেখযোগ্য স্থাপনাসমূহ হল ব্র্যাক প্রশিক্ষণ কেন্দ্র, জ্ঞান বিজ্ঞান কেন্দ্র, আর্কিডিয়া শিক্ষা প্রকল্প। সাইফ ১৯৫৮ সালের ১৪ আগস্ট তৎকালীন পূর্ব পাকিস্তানের (বর্তমান বাংলাদেশ) কুমিল্লা জেলায় জন্মগ্রহণ করেন। তার পিতা আব্দুল হক ছিলেন একজন সরকারি কর্মকর্তা এবং মাতা জাকিয়া সুলতানা একজন গৃহিণী। তিনি ১৯৭৫ সালে আদমজী ক্যান্টনমেন্ট পাবলিক স্কুল এন্ড কলেজ থেকে এসএসসি এবং ১৯৭৭ সালে নটর ডেম কলেজ থেকে এইচএসসি পাস করেন। পরে তিনি বাংলাদেশ প্রকৌশল বিশ্ববিদ্যালয় এ স্থাপত্য বিভাগে ভর্তি হন। বিশ্ববিদ্যালয় পড়াকালীন স্থপতি কাজী খালিদ আশরাফ, জালাল আহমদ, এহসান খান, সালাউদ্দিন আহমেদ ও রাজিউল আহসান তার বন্ধু ছিলেন। ১৯৮৩ সালে তিনি ব্যাচেলর অফ আর্কিটেকচার ডিগ্রি লাভ করেন। বিশ্ববিদ্যালয় জীবন শেষ করে খালিদ আশরাফ, খালেদ নোমান ও জালাল আহমদকে নিয়ে তিনি "ডায়াগ্রাম আর্কিটেক্টস" কনসালটেন্সি ফার্ম প্রতিষ্ঠা করেন। ব্র্যাক প্রশিক্ষণ কেন্দ্র, ফরিদপুর (১৯৯২) বাঁচতে শেখা প্রশিক্ষণ কেন্দ্র, যশোর (১৯৯৪) ফরাসি প্রত্নতত্ত্ববিদদের আবাস ভবন, বগুড়া (১৯৯৬) গোভিন্দ গুনালঙ্কার হোস্টেল, চট্টগ্রাম (১৯৯৯) জ্ঞান বিজ্ঞান কেন্দ্র, মধুপুর (২০০৩) প্যারামাউন্ট স্কুল অ্যান্ড কলেজ, রাজশাহী (২০০৯) ডিজাইন ডেভলপমেন্ট সেন্টার, চট্টগ্রাম, (২০১২) আর্কিডিয়া শিক্ষা প্রকল্প, কেরানীগঞ্জ, ঢাকা (২০১৫) আলিয়ঁস ফ্রসেস-এর লাইব্রেরীর ইন্টেরিয়র, ধানমন্ডি বাংলাদেশ স্থপতি ইনস্টিটিউট পুরস্কার (২০০২) এআরসিএএসআইএ পুরস্কার (২০০২) জে.কে. সিমেন্ট পুরস্কার (২০০১) ঢাকা আর্ট সামিট তারেক, মোহাম্মদ (২২ আগস্ট ২০১৬)। "সাইফ উল হকের স্থাপত্য ভাবনা"। আনন্দ আলো। সংগ্রহের তারিখ ৬ এপ্রিল ২০১৭।
মালে ফ্রাইডে মসজিদ

মালে ফ্রাইডে মসজিদ হল মালদ্বীপের সবচেয়ে পুরনো এবং সর্বাধিক অলঙ্কৃত মসজিদ, যা কাফু মালদ্বীপের রাজধানী অ্যাটলের মালেতে অবস্থিত। মসজিদটি ২০০৮ সালে সাগর সাংস্কৃতিক স্থাপত্যের উদাহরণ হিসাব ইউনেস্কো বিশ্ব ঐতিহ্যবাহী স্থানের তালিকাভুক্ত হয়। ফ্রাইডে মসজিদ মালের মুলিয়াগি এবং মেধুজিয়ারায়ি অপরদিকে অবস্থিত। মেধুজিয়ারায়ি হল আল হাফিজ আবুল ইউসুফ আল বারবারির মাজার, যিনি ১১৫৩ খ্রিষ্টাব্দে মরক্কো থেকে মালদ্বীপে ইসলাম প্রচারের জন্য আসেন। ফ্রাইডে মসজিদ প্রথম ইব্রাহীম ইস্কান্দরে (১৬৪৮-১৯৮৭) রাজত্বকালে ১৬৫৮ সালে নির্মিত হয়েছিল। এটি পুরাতন একটি মসজিদের উপর নির্মাণ করা হয়েছিল, যা মালদ্বীপের প্রথম সুলতান মোহাম্মদ বিন আব্দুল্লাহ ১১৫৩ সালে নির্মাণ করেছিলেন, তিনি ইসলাম গ্রহণের পর। যদিও পুরাতন মসজিদটি ১৩৩৮ সালে আহমেদ শিহাবউদ্দিন কর্তৃক সংস্কার করা হয়েছিল বলে জনশ্রুতি রয়েছে, কিন্তু এর কোন লিখিত প্রমাণ পাওয়া যায় না।
বিশ সাল বাদ (১৯৬২-এর চলচ্চিত্র)

বিশ সাল বাদ (বাংলা: বিশ বছর পর) ১৯৬২ সালের হিন্দি ভাষায় নির্মিত মনস্তাত্ত্বিক রহস্যধর্মী চলচ্চিত্র। যার পরিচালনা করেন বীরেন নাগ এবং প্রযোজনা করেন সংগীত শিল্পী হেমন্ত মুখোপাধ্যায়। এই চলচ্চিত্রের মাধ্যমে বীরেন নাগ পরিচালনায় আত্মপ্রকাশ করেন এবং এতে অভিনয় করেছেন বিশ্বজিৎ, ওয়াহিদা রেহমান, মদন পুরী, সজ্জন এবং অসিত সেন। এটি ১৯৫১ সালের বাংলা চলচ্চিত্র জিঘাংসার পুনর্নির্মাণ। মূল কাহিনী আর্থার কোনান ডয়েলের 'হাউন্ড অব বাস্কারভিলস' এবং সেইসাথে হেমেন্দ্র কুমার রায়ের উপন্যাস নিশিথিনী বিবিশিকা অবলম্বনে নির্মিত হয়েছিল। চলচ্চিত্রটি ১৯৬২ সালে বক্স অফিসের তালিকার শীর্ষে "সুপার হিট" হয়ে ওঠে। এতে লতা মঙ্গেশকরের গাওয়া এবং শাকিল বদায়ুনী রচিত " কাহিন দীপ জলে " গানটির জন্য অত্যন্ত জনপ্রিয় হয়ে ওঠে যার জন্য তারা যথাক্রমে শ্রেষ্ঠ গীতিকারের জন্য ফিল্মফেয়ার পুরস্কার এবং শ্রেষ্ঠ গীতিকারের জন্য ফিল্মফেয়ার পুরস্কার লাভ করে। কুমার বিজয় সিং চরিত্রে বিশ্বজিৎ চ্যাটার্জি রাধা চরিত্রে ওয়াহিদা রহমান রামলাল/রাধেশ্যামের চরিত্রে মনমোহন কৃষ্ণ ডাঃ পান্ডে চরিত্রে মদন পুরী গোপীচাঁদ জাসুস চরিত্রে অসিত সেন গোয়েন্দা মোহন ত্রিপাঠীর চরিত্রে সজ্জন লতা সিনহা লক্ষ্মণের চরিত্রে দেব কিষাণ সঙ্গীত পরিচালনা করেছেন হেমন্ত মুখোপাধ্যায় । "বেকারর করকে হুম" - হেমন্ত মুখোপাধ্যায় "কহিন দীপ জলে কহিন" - লতা মঙ্গেশকর "সপনে সুহানে" - লতা মঙ্গেশকর "ইয়ে মহব্বত মে" - লতা মঙ্গেশকর "জারা নাজারোঁ সে কাহ দো জি" - হেমন্ত মুখোপাধ্যায় ফিল্মফেয়ার পুরস্কার সেরা গীতিকার - শাকিল বদায়ুনী "কহিন দীপ জলে কাহিন দিল" গানের জন্য। সেরা মহিলা প্লেব্যাক গায়িকা - "কহিন দীপ জলে কাহিন দিল" গানের জন্য লতা মঙ্গেশকর। শ্রেষ্ঠ সম্পাদনা- কেশব নন্দ সেরা সাউন্ড ডিজাইন- এসওয়াই পাঠক মনোনয়ন সেরা চলচ্চিত্র শ্রেষ্ঠ পরিচালক- বীরেন নাগ শ্রেষ্ঠ সঙ্গীত পরিচালক - হেমন্ত মুখোপাধ্যায় "Bees Saal Baad (1962)"। The Hindu (ইংরেজি ভাষায়)। ২০০৯-০৯-১০। আইএসএসএন 0971-751X। সংগ্রহের তারিখ ২০২৩-০৮-১১।  "Bees Saal Baad (1962) - Review, Star Cast, News, Photos"। Cinestaan। ২০২০-১২-০২ তারিখে মূল থেকে আর্কাইভ করা। সংগ্রহের তারিখ ২০২১-১২-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gulazāra; Nihalani, Govind; Chatterjee, Saibal (২০০৩)। Encyclopaedia of Hindi Cinema (ইংরেজি ভাষায়)। Popular Prakashan। আইএসবিএন 978-81-7991-066-5।  BoxOffice India.com ওয়েব্যাক মেশিনে আর্কাইভকৃত ২২ সেপ্টেম্বর ২০১২ তারিখে Bhimani, Harish (১৯৯৫)। In search of Lata Mangeshkar। New Delhi: Indus। আইএসবিএন 978-81-7223-170-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "1st Filmfare Awards 1953" (পিডিএফ)। ১২ জুন ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ আগস্ট ২০২৩।  ইন্টারনেট মুভি ডেটাবেজে Bees Saal Baad (ইংরেজি) Bees Saal Baad on YouTube
ছন্দা গায়েন

ছন্দা গায়েন (৯ জুলাই ১৯৭৯ — ২০ মে ২০১৪) একজন বাঙ্গালী পর্বতারোহী, মার্শাল আর্টিস্ট, অনুসন্ধানকারী ও আত্মরক্ষা শিক্ষক ছিলেন, যিনি পশ্চিমবঙ্গ থেকে প্রথম অসামরিক নারী হিসেবে মাউন্ট এভারেস্ট জয় করতে সক্ষম হন (সকাল ৭টা ১৮ মে ২০১৩)। উনি ২০১৩ সালে মাউন্ট এভারেস্ট এবং লোৎসে একই অভিযানে জয় করেন। এবিপি আনন্দ আয়োজিত ২০১৩ সেরা বাঙ্গালীতে উনি সেরা আবিষ্কার নির্বাচিত হন (৮ আগস্ট ২০১৩)। ২০১৪ সালে কাঞ্চনজংঘা পর্বত আরোহণ করতে গিয়ে বরফধ্বসে চাপা পড়ে তিনি মারা যান। Parashar, Uptal (২২ মে ২০১৪)। "Woman climber, 2 Sherpas killed on Kanchenjunga"। Hindustan Times। ২৪ জুন ২০১৪ তারিখে মূল থেকে আর্কাইভ করা। সংগ্রহের তারিখ ২০ জুন ২০১৪।  Ghosh, Amrita (২০১২)। "Fulfilling her father's dream"। The Telegraph। সংগ্রহের তারিখ ২১ আগস্ট ২০১৩।  Sikdar, Bitan (২০১৩)। "Howrah woman on top of the world"। The Telegraph। সংগ্রহের তারিখ ২১ আগস্ট ২০১৩।  "Mount Everest conquered by West Bengal's Chanda Gayen"। The Indian Express। ২০১৩। সংগ্রহের তারিখ ২১ আগস্ট ২০১৩।  Manik Banerjee. Woman mountaineer, Chanda Gayen from West Bengal climbs Mt. Everest. The Hyderabad Deccan 18 May 2013 "Archived copy"। ১১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০১৩-০৮-২৫।  Mount Everest conquered by West Bengal's Chanda Gayen. Press Trust of India : Kolkata, Sat 18 May 2013 [১]
রাজেন্দ্র মল্লিক

রাজেন্দ্র মল্লিক (২৪ জুন ১৮১৯ - ১৪ এপ্রিল ১৮৮৭) একজন শিল্পপ্রেমি লোকহিতৈষী ছিলেন। উনি কলকাতার বিখ্যাত মার্বেল প্যালেস তৈরী করান। চোরবাগানের মল্লিক পরিবারের প্রতিষ্টাতা ছিলেন রামকৃষ্ণ মল্লিক, যিনি ব্যবসা করে প্রচুর অর্থের অধিকারী হন। ওনার এক বংশধর নীলমণি মল্লিক রাজেন্দ্র মল্লিককে শিশু বয়সে দত্তক নেন। রাজেন্দ্রর তিন বছর বয়সকালে প্রচুর সম্পত্তি রেখে নীলমণি মারা যান। স্কুলে রাজেন্দ্র মল্লিক ইংরেজি, সংস্কৃত ও ফারসী ভাষা শেখেন। ১৮৩৫ সালে, ১৬ বছর বয়সে রাজেন্দ্র মার্বেল প্যালেস তৈরী করাতে শুরু করেন। ১৮৪০ সালে ভবন তৈরী সম্পন্ন হয়। ১৮৬৬ সালে কলকাতায় আশ্রয় নেওয়া উড়িষ্যার দুর্ভিক্ষ পীড়িতদের জন্য উনি এক ত্রাণ কেন্দ্র খোলেন। এই দয়াশীলতার জন্য উনি ১৮৬৭ সালে রায় বাহাদুর ও ১৮৭৮ সালে রাজা বাহাদুর উপাধি লাভ করেন। ১৮৭৮ সালে আলিপুর চিড়িয়াখানা তৈরী হলে উনি নিজের ব্যক্তিগত সংগ্রহ থেকে প্রচুর পশু ও পাখী দান করেন। তাদের চিড়িয়াখানার ভিতরে মল্লিক হাউজ বলে একটি জায়গায় রাখা হয়েছিল। Sengupta, Subhodh Chandra; Basu, Anjali, সম্পাদকগণ (জানুয়ারি ২০০২)। "রাজেন্দ্র মল্লিক" [Rajendra Mullick]। Samsad Bangali Charitabhidhan (Bibliographical Dictionary) (Bengali ভাষায়)। Volume 1 (4th সংস্করণ)। Kolkata: Shishu Sahitya Samsad। পৃষ্ঠা 471। আইএসবিএন 81-85626-65-0। উদ্ধৃতি শৈলী রক্ষণাবেক্ষণ: অচেনা ভাষা (link)
মৃত্যুঞ্জয় বিদ্যালঙ্কার

মৃত্যুঞ্জয় বিদ্যালঙ্কার(আনুমানিক ১৭৬৩ - ১৮১৯) সংস্কৃত পণ্ডিত, ভাষাবিদ, লেখক। মেদিনীপুর জেলার বঙ্গ-ওড়িশার সীমান্ত বৈতিয়া গ্রামে জন্মগ্রহণ করেন। তার পদবি ছিল চট্টোপাধ্যায়। নাটোর-রাজের দরবারে লেখাপড়া শিখে তিনি সংস্কৃত ভাষার অতুলনীয় পণ্ডিতে পরিণত হন। তিনি উনিশ শতকের প্রথম ভাগে বাংলা গদ্য লেখক হিসেবে খ্যাতি অর্জন করেন। শিক্ষা শেষ করে মৃত্যুঞ্জয় বিদ্যালঙ্কার কলকাতার বাগবাজারে একটি চতুষ্পাঠী প্রতিষ্ঠা করেন। ১৮১৭ সালে স্থাপিত হিন্দু কলেজের (বর্তমানে প্রেসিডেন্সি বিশ্ববিদ্যালয়) প্রতিষ্ঠার জন্য ১৮১৬ সালে গঠিত সমিতির তিনি অন্যতম সদস্য ছিলেন। বাংলা গদ্য সাহিত্যের বিকাশে তার অসামান্য অবদান রয়েছে। ফোর্ট উইলিয়াম কলেজে উইলিয়াম কেরির তত্ত্বাবধানে প্রধান পণ্ডিত থাকাকালীন ১৮০২ সালে মৃত্যুঞ্জয়ের ‘বত্রিশ সিংহাসন’ গ্রন্থটি প্রকাশিত হয়। ১৮০৮ সালে ‘হিতোপদেশ’ ও ‘রাজাবলি’, ১৮১৭ সালে ‘বেদান্তচন্দ্রিকা’, ১৮৩৩ সালে তার মৃত্যুর পর অভিনব পাঠ্যপুস্তক ‘প্রবোধচন্দ্রিকা’ গ্রন্থ প্রকাশিত হয়। এই গ্রন্থে বিভিন্ন ভাষারীতির পরীক্ষা দেখা যায়। বাংলা গদ্যের ইতিহাসের প্রথম পর্যায়ে, মৃত্যুঞ্জয়ের ভূমিকা ঐতিহাসিক। এই গ্রন্থে জন ক্লার্ক মার্শম্যানের প্রশংসাসূচক ভূমিকা বিশেষ ভাবে উল্লেখযোগ্য। ১৮১৭ সালে গঠিত স্কুল বুক সোসাইটির পরিচালন সমিতির সভ্যও ছিলেন তিনি। ১৮১৬ সালে তিনি শিক্ষকতা ত্যাগ করে সুপ্রিমকোর্টে (বর্তমানে হাইকোর্ট) যোগদান করেন। সমাজ সংস্কারের দিক থেকেও তার অবদান চিরস্মরণীয় । বাংলা গদ্য সাহিত্যের এই অনন্য গদ্যশিল্পী সম্পর্কে প্রমথ চৌধুরী বলেছেন, “প্রবোধচন্দ্রিকার রচয়িতা স্বর্গীয় মৃত্যুঞ্জয় বিদ্যালঙ্কারের আমি বিশেষ পক্ষপাতী কেন না তিনি সুপণ্ডিত এবং সুরসিক, একাধারে এই উভয় গুণ আজকালকার লেখকদের মধ্যে নিতান্ত দুর্লভ হয়ে পড়েছে। তা ছাড়া মৃত্যুঞ্জয় বিদ্যালঙ্কারের গল্প বলার ক্ষমতা অসাধারণ, অল্প কথায় একটি গল্প কি করে সর্বাঙ্গসুন্দর করে বলতে হয় তার সন্ধান তিনি জানতেন। প্রবোধচন্দ্রিকার ভাষা কঠিন হলেও শুষ্ক নয় যিনি তাতে দাঁত বসাতে পারেন তিনিই তার রসাস্বাদন করতে পারবেন।” ১৮১৯ সালে তীর্থভ্রমণ থেকে প্রত্যাবর্তনের পথে মুর্শিদাবাদ জেলার ভাগীরথীর তীরে মৃত্যুঞ্জয় বিদ্যালঙ্কার প্রয়াত হন। ‘বত্রিশ সিংহাসন’ ( ১৮০২) হিতোপদেশ (১৮০৮) মিত্রলাভ সুহৃদ্ভেদ বিগ্রহ সন্ধি এতচ্চতষ্টয়াবয়ব বিশিষ্ট হিতোপদেশ (পরিলেখন প্রকল্প) (১৮২১) ‘রাজাবলি’ ( ১৮০৮) ‘বেদান্তচন্দ্রিকা’, ( ১৮১৭) ‘প্রবোধচন্দ্রিকা’ ( ১৮৩৩) সুবোধচন্দ্র সেনগুপ্ত ও অঞ্জলি বসু (২০১৬)। সংসদ বাঙালি চরিতাবিধান। সাহিত্য সংসদ, কলকাতা। পৃষ্ঠা ৫৮২। আইএসবিএন 978-81-7955-135-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) শিশিরকুমার দাশ (২০১৯)। সংসদ বাংলা সাহিত্যসঙ্গী। সাহিত্য সংসদ, কলকাতা। পৃষ্ঠা ১৭৬। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
টুয়েন্টি২০ আন্তর্জাতিক ক্রিকেটে হ্যাট্রিকের তালিকা

যখন একজন বোলার ধারাবাহিকভাবে তিনটি বল ছুড়ে তিনজন ভিন্ন ভিন্ন ব্যাটসম্যানকে আউট করার মাধ্যমে তিনটি উইকেট লাভ করেন, তখন ক্রিকেটের পরিভাষায় তা হ্যাট্রিক নামে পরিচিত। টুয়েন্টি২০ খেলায় এটি একটি অন্যতম সম্পর্কযুক্ত বিষয় কিন্তু বিরল ঘটনা হিসেবে বিবেচ্য। ১৭ই ফেব্রুয়ারি ২০০৫-এ সর্বপ্রথম সংঘঠিত হওয়া টুয়েন্টি২০ ম্যাচ নিউজিল্যান্ড এবং অস্ট্রেলিয়ার মধ্যকার ম্যাচটি হতে এখন পর্যন্ত ৬০০টি আন্তর্জাতিক টুয়েন্টি২০ ম্যাচের মধ্যে মাত্র ৫টি এমন ঘটনা ঘটেছে। প্রথম টুয়েন্টি২০ হ্যাট-ট্রিকটি করেছিলেন ২০০৭-এ কেপ টাউনে বাংলাদেশের বিপক্ষে অস্ট্রেলিয়ার ব্রেট লি। "Records | Twenty20 Internationals | Bowling records | Hat-tricks | ESPN Cricinfo"। Cricinfo। সংগ্রহের তারিখ ২ নভেম্বর ২০১৬।
বিসিএমসি প্রকৌশল ও প্রযুক্তি মহাবিদ্যালয়

বিসিএমসি কলেজ বাংলাদেশের একটি প্রকৌশল ও প্রযুক্তি বিষয়ক মহাবিদ্যালয় যেটি ১৯৯৯ সালে প্রতিষ্ঠিত হয়। ১ লক্ষ বর্গফুটের বিশাল আয়তনের নিজস্ব অবকাঠামো নিয়ে দাঁড়িয়ে আছে বিসিএমসি কলেজ। ভবনের কাজ শেষ হলে এর আয়তন হবে ১ লক্ষ ১৫ হাজার বর্গফুট । ১) ডিপ্লোমা ইন ইঞ্জিনিয়ারিং ২) বিএসসি ইন ইঞ্জিনিয়ারিং ৩) ৬ মাস মেয়াদী টেকনিক্যাল কোর্স ৪) ৬ মাস মেয়াদী ভাষা শিক্ষার কোর্স বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কম্পিউটার প্রকৌশল বিভাগ পুরকৌশল (সিভিল) বিভাগ কন্সট্রাকশন প্রকৌশল বিভাগ তড়িৎ প্রকৌশল বিভাগ ইলেকট্রনিক্স প্রকৌশল বিভাগ টেলিকমিউনিকেশন প্রকৌশল বিভাগ যন্ত্র প্রকৌশল বিভাগ ইলেক্ট্রোমেডিকেল প্রকৌশল বিভাগ মেরিন প্রকৌশল বিভাগ শীপ বিল্ডিং প্রকৌশল বিভাগ কেমিক্যাল প্রকৌশল বিভাগ বস্ত্র প্রকৌশল বিভাগ গার্মেন্টস ডিজাইন প্রকৌশল বিভাগ মেডিকেল টেকনোলজি বিভাগ ফার্মা টেকনোলজি বিভাগ রাজশাহী বিশ্ববিদ্যালয়ের অধীনে বর্তমানে ৪ বছর মেয়াদী বিএসসি-ইন-ইঞ্জিনিয়ারিং কোর্স চালু রয়েছে। কম্পিউটার প্রকৌশল বিভাগ পুরকৌশল (সিভিল) বিভাগ তড়িৎ প্রকৌশল বিভাগ ইন্ডাস্ট্রিয়াল প্রডাকশন প্রকৌশল বিভাগ মেকানিক্যাল প্রকৌশল বিভাগ বস্ত্র প্রকৌশল বিভাগ বাংলাদেশ কারিগরি শিক্ষা বোর্ড এর অধীনে বর্তমানে ৬ মাস মেয়াদী কম্পিউটার এর বিভিন্ন কোর্স চালু রয়েছে। এছাড়া ইংরেজি, স্প্যানিশ, জাপান, কোরিয়া, জার্মানি, চীন এবং আরবী ভাষার ৬ মাস মেয়াদী কোর্স চালু আছে। "Welcome to BCMC College of Engineering & Technology"। www.bcmcbd.org। ২০১৭-০৩-০৩ তারিখে মূল থেকে আর্কাইভ করা। সংগ্রহের তারিখ ২০১৭-০২-২৪।  BanglaNews24.com। "বিসিএমসি প্রকৌশল ও প্রযুক্তি মহাবিদ্যালয়ে ভিন্নধর্মী শিখন পদ্ধতি"। banglanews24.com (ইংরেজি ভাষায়)। সংগ্রহের তারিখ ২০১৭-০২-২৪।  "যশোর বিসিএমসি কলেজে জীবনবান্ধব শিক্ষানীতি চালু"। www.jugantor.com। সংগ্রহের তারিখ ২০১৭-০২-২৪।  http://bcmc.edu.bd
২০০২ আইসিসি চ্যাম্পিয়ন্স ট্রফি

২০০২ আইসিসি চ্যাম্পিয়ন্স ট্রফি একদিনের আন্তর্জাতিক ক্রিকেট প্রতিযোগিতা হিসেবে ২০০২ সালে শ্রীলঙ্কায় অনুষ্ঠিত হয়েছিল। আইসিসি চ্যাম্পিয়ন্স ট্রফির এটি তৃতীয় আসর ছিল। প্রথম দুই আসর আইসিসি নক আউট প্রতিযোগিতা নামে পরিচিত ছিল। ভারতে এ প্রতিযোগিতাটি আয়োজনের কথা ছিল। কিন্তু কর সংক্রান্ত বিষয়ে মতানৈক্য ঘটায় তা শ্রীলঙ্কায় স্থানান্তর করা হয়। দুইটি সেমি-ফাইনাল ও চূড়ান্ত খেলাসহ সর্বমোট পনের খেলা অনুষ্ঠিত হয়। সকল খেলাই কলম্বোর দুই মাঠ - আর. প্রেমাদাসা স্টেডিয়াম ও সিংহলীজ স্পোর্টস ক্লাব গ্রাউন্ডে সম্পন্ন হয়। আন্তর্জাতিক ক্রিকেট কাউন্সিলের (আইসিসি) সকল দেশ প্রথমবারের মতো শ্রীলঙ্কায় ক্রিকেট প্রতিযোগিতায় অংশগ্রহণের লক্ষ্যে আগমন করে। সর্বমোট বারোটি দেশ অংশ নেয়। ১০টি টেস্টভূক্ত দেশ, পূর্ণাঙ্গভাবে ওডিআই মর্যাদাভূক্ত কেনিয়া এবং ২০০১ সালের আইসিসি ট্রফি বিজয়ী নেদারল্যান্ডস এতে অংশগ্রহণ করে। দলগুলোকে চারটি ভাগে বিভক্ত করে প্রতি গ্রুপে তিন দল একে-অপরের বিপক্ষে একবার করে মোকাবেলা করে। প্রত্যেক গ্রুপের শীর্ষস্থানীয় দল সেমি-ফাইনালে অগ্রসর হয়। অস্ট্রেলিয়া স্বাগতিক শ্রীলঙ্কার কাছে প্রথম সেমি-ফাইনালে এবং ভারত দক্ষিণ আফ্রিকাকে দ্বিতীয় সেমি-ফাইনালে পরাজিত করে চূড়ান্ত খেলায় নামে। তবে, ভারত-শ্রীলঙ্কার মধ্যকার খেলাটি দুইবার বৃষ্টিতে বাঁধাপ্রাপ্ত হলে খেলায় কোন ফলাফল হয়নি। বীরেন্দ্র শেওয়াগ প্রতিযোগিতার সর্বোচ্চ রান সংগ্রাহক এবং মুত্তিয়া মুরালিধরন সর্বোচ্চ উইকেট সংগ্রাহক হন। সূত্র অস্ট্রেলিয়া, ভারত, দক্ষিণ আফ্রিকা ও শ্রীলঙ্কা তাদের গ্রুপের খেলায় জয় পেয়ে সেমি-ফাইনালে উন্নীত হয়। প্রথম সেমি-ফাইনালে অস্ট্রেলিয়া শ্রীলঙ্কার এবং দ্বিতীয় সেমি-ফাইনালে ভারত দক্ষিণ আফ্রিকার বিপক্ষে খেলে। প্রতিটি জয়ে পয়েন্ট সংখ্যা: ৪ ধীরগতিতে ওভার রেট করায় জিম্বাবুয়ের ২ ওভার জরিমানা হয়। খেলায় দুইবার বৃষ্টি ব্যাঘাত ঘটায়। ভারত ও শ্রীলঙ্কাকে যৌথভাবে চ্যাম্পিয়ন ঘোষণা করা হয়। BCCSL (১৯ মার্চ ২০০২)। "Sri Lanka to Host ICC Champions Trophy in September 2002"। ESPNcricinfo। সংগ্রহের তারিখ ১৫ জানুয়ারি ২০১৫।  BCCSL (২৯ মার্চ ২০০২)। "ICC Champions Trophy Match Schedule"। ESPNcricinfo। সংগ্রহের তারিখ ১৫ জানুয়ারি ২০১৫।  Austin, Charlie (১ জুন ২০০২)। "ICC Champions Trophy: Blazing sunshine, blistering cricket"। ESPNcricinfo। সংগ্রহের তারিখ ১৫ জানুয়ারি ২০১৫।  Austin, Charlie (৩০ সেপ্টেম্বর ২০০২)। "India and Sri Lanka share the spoils"। ESPNcricinfo। সংগ্রহের তারিখ ১৫ জানুয়ারি ২০১৫।  "2002 ICC Champions Trophy, Sri Lanka – Pools"। ESPNcricinfo। সংগ্রহের তারিখ ১৫ জানুয়ারি ২০১৫।  "2002 ICC Champions Trophy, Sri Lanka – Statistics"। BBC News। সংগ্রহের তারিখ ১৫ জানুয়ারি ২০১৫।  "2002 ICC Champions Trophy, Sri Lanka – Points Table"। ESPNcricinfo। সংগ্রহের তারিখ ১৫ জানুয়ারি ২০১৫।  "ICC Champions Trophy 2002/03" (ইংরেজি ভাষায়)। ইএসপিএন ক্রিকইনফো।  "ICC Champions Trophy (13 February 2003)" (ইংরেজি ভাষায়)। বিবিসি নিউজ।  "ICC Champions Trophy 2002/03" (ইংরেজি ভাষায়)। আন্তর্জাতিক ক্রিকেট কাউন্সিল । ২১ মার্চ ২০০৬ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৭।  "ICC Champions Trophy 2002/03 – matches" (ইংরেজি ভাষায়)। ইএসপিএন ক্রিকইনফো।  "ICC Champions Trophy 2002/03 – Squads" (ইংরেজি ভাষায়)। ইএসপিএন ক্রিকইনফো।
রাজা হরিচরণ রায় চৌধুরি

শ্যামনগর অঞ্চলের শিক্ষা প্রসারের অগ্রদুত হিসেবে অবদান রাখা একজন জমিদারের নাম হল- রাজা হরিচরণ রায় চৌধুরী। এখনও তার জমিদারী ভবনের কিছু ভগ্নাংশ অবশিষ্ট আছে। যেটি মানবমুখে শ্যামনগর জমিদার বাড়ি নামেই পরিচিত। রাজা প্রতাপাদিত্যের পরে হরিচরণ রায় ছিলেন শ্যামনগর অঞ্চলের প্রভাবশালী ও বিত্তশালী জমিদার। তার উদ্যোগে শ্যামনগরে তথা সমগ্র সাতক্ষীরায় অনেক জনহিতকর কাজ হয়েছিল। তার সময়ে খনিত হয় অনেক জলাশয়। নির্মিত হয় অনেক রাস্তাঘাট, রোপিত হয় অনেক বৃক্ষ। অনেক জমিদারের মতো হরিচরণ রায় শুধু সম্পদ ও বিলাসে মত্ত না থেকে চেষ্টা করেছিলেন এলাকার মানুষকে শিক্ষিত করতে। তার প্রত্যক্ষ সাহায্যে ১৮৯৯ খ্রিষ্টাব্দে নির্মিত হয়েছিল নকিপুর মাইনর স্কুলটি। যেটি বর্তমানে নকিপুর পাইলট উচ্চ বিদ্যালয় নামে খ্যাত। "সাতক্ষীরা জেলা" |ইউআরএল= এর মান পরীক্ষা করুন (সাহায্য)। http। সংগ্রহের তারিখ ২০২০-০৪-১০। [স্থায়ীভাবে অকার্যকর সংযোগ]
আজিজুন্নেসা খাতুন

আজিজুন্নেসা খাতুন (১৮৬৪-১৯৪০) একজন ভারতীয় কবি, লেখক, এবং সমাজতান্ত্রিক ছিলেন। আজিজুন্নেস ১৮৬৪ সালে ব্রিটিশ ভারতে বাংলার প্রেসিডেন্সির ২৪ পরগনায় জন্মগ্রহণ করেন। তার বাবা মীর চাঁদ আলী পুলিশ ইন্সপেক্টর ছিলেন। তার পরিবার মূলত নাদিয়া জেলার গোদি-কৃষ্ণনগরে ছিল। সেখানে তিনি বাড়িতে আরবি, বাংলা, ইংরেজি, এবং ফার্সি শিখেছিলেন । তিনি বানসাদাহার মোকাদ্দেসুল হককে বিয়ে করেছিলেন। তিনি তখনও কিশোরী বয়সের ছিলেন। মোকাদ্দেসুল হক আজিজুন্নেসাকে তার শিক্ষা চালিয়ে যাওয়ার জন্য উৎসাহিত করতেন। আজিজুন্নেসা কলকাতায় সেন্ট জেভিয়ার্স কলেজের অধ্যাপক মীরাজউদ্দিনের সাথে পড়াশোনা করেন, যিনি তাকে ইংরেজি ও বাংলা পড়তে সাহায্য করেছিলেন। মোকাদ্দেসুল হক মারা যাওয়ার পর তিনি তেতুলিয়া জমিদার হামিদুল্লাহ খানকে বিয়ে করেন। হামিদুল্লাহ খান মারা যাওয়ার পর তিনি কাজী লুৎফর রহমানকে বিয়ে করেন। তার কোন সন্তান ছিল না। তিনি লোকহিতৈষী ব্যক্তি ছিলেন। তিনি পুকুর খননের জন্য অর্থায়ন করেন যাতে গ্রামবাসীরা পরিষ্কার পানি পেতে পারেন। তিনি একটি মেয়েশিশু স্কুল প্রতিষ্ঠা। তিনি অ্যাংলো-আইরিশ কবি থমাস পার্নেলের একটি অনুবাদ কাজ করেছিলেন। তার কাজ তৎকালীন অনেক ম্যাগাজিনে প্রকাশিত হত। ১৯৪০ সালে তিনি মারা যান। India), Bethune School (Calcutta (২০০১)। Education and empowerment: women in South Asia (ইংরেজি ভাষায়)। Bethune School Praktani Samiti। পৃষ্ঠা 101। আইএসবিএন 9788186263198।  নুরুল আমিন (২০১২)। "খাতুন, আজিজুন্নেছা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
ওয়ালটন হাই-টেক ইন্ডাস্ট্রিজ লিমিটেড

ওয়ালটন হাই-টেক ইন্ডাস্ট্রিজ লিমিটেড (ডব্লিউএইচআইএল) হচ্ছে ঢাকা, বাংলাদেশ ভিত্তিক ওয়ালটন গ্রুপের একটি অঙ্গপ্রতিষ্ঠান। এটি ওয়ালটনের ভোক্তা পণ্য ও মোটরগাড়ি শিল্পের উৎপাদন, বিপণন ও রপ্তানি করে থাকে। এর কারখানা গাজীপুরের চন্দ্রায় অবস্থিত। ওয়ালটন হাই-টেক ইন্ডাস্ট্রিজ ২০০৬ সালের ১৭ এপ্রিল প্রাইভেট কোম্পানি হিসেবে গঠিত হয়। ২০০৮ সালে ব্যবসায়িক কার্যক্রম শুরু করে। ২০১৮ সালের ১৪ মে এটি পাবলিক কোম্পানিতে রূপান্তর হয়। কারখানাটির সম্পূর্ণ আয়তন সাড়ে সাতশ একরেরও বেশি। ২৫,০০০ কারিগরী পেশাদার ও সদস্য এখানে কাজ করে থাকে। এখানে তারা রেফ্রিজারেটর, ফ্রিজার, মোটরসাইকেল, এয়ার-কন্ডিশনার, টেলিভিশন, গৃহ সরঞ্জাম এবং তাদের অতিরিক্ত অংশের নকশা, উৎপাদন এবং তাদের একত্র করার কাজ করে। ওয়ালটন রেফ্রিজারেটরের জন্য নিজেরাই কম্প্রেশর তৈরি করে। কোম্পানিটি বছরে ৩০ লাখ রেফ্রিজারেটর, ৩ লাখ এয়ার কন্ডিশনার ইত্যাদি তৈরি করে। ওয়ালটন হচ্ছে বাংলাদেশের প্রথম মোটরসাইকেল, রেফ্রিজারেটর, টেলিশিন ও এয়ার কন্ডিশনার প্রস্তুতকারী প্রতিষ্ঠান। পৃথিবীর অনেক দেশেই কোম্পানিটি ইলেকট্রনিক্স পণ্য সামগ্রী রপ্তানি করে থাকে। দেশের শেয়ারবাজার নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) ২০২০ সালের ২৩ জুন অনুষ্ঠিত ৭২৯তম নিয়মিত সভায় ওয়ালটন হাই-টেক ইন্ডাস্ট্রিজের প্রাথমিক গণপ্রস্তাব (আইপিও) অনুমোদন দেয়। ওই বছরের ২৩ সেপ্টেম্বর সকাল দশটায় দেশের দুই পুঁজিবাজারে শুরু হয় ওয়ালটন শেয়ারের লেনদেন। প্রথম দিনের প্রথম ট্রেডেই শেয়ারের দর বেড়ে সার্কিট ব্রেকারের সর্বোচ্চ সীমা স্পর্শ করে। তালিকাভুক্তির সময় ওয়ালটনের বাজার মূলধন ছিল ৭ হাজার ৬৩৩ কোটি টাকা। ২০২০ সালের শেষ কর্মদিবসে কোম্পানিটির বাজার মূলধন দাঁড়ায় ৩৩ হাজার ৭৪০ কোটি টাকায়। বাংলাদেশি প্রতিষ্ঠান হিসেবে বাজার মূলধনে বর্তমানে শীর্ষ কোম্পানি ওয়ালটন হাই-টেক। মার্সেল ওয়ালটনে হাই-টেক ইন্ডাস্ট্রিজ পিএলসি এর মালিকানাধীন প্রতিষ্ঠান। "ওয়ালটন শেয়ারের আইপিও অনুমোদন"। প্রথম আলো। ২৭ জুন ২০২০। সংগ্রহের তারিখ ১৮ আগস্ট ২০২১।  "ওয়ালটনের জায়ান্ট ফ্যাক্টরি: ছবির মতো সাজানো শিল্পনগর"। রাইজিংবিডি। ২৪ নভেম্বর ২০২০। সংগ্রহের তারিখ ১৮ আগস্ট ২০২১।  "Walton At Every Home"। www.waltonbd.com। ২১ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৭।  "Walton eyes Tk 500cr export to Ghana"। newstoday.com.bd। ২০১৯-০২-২৫ তারিখে মূল থেকে আর্কাইভ করা। সংগ্রহের তারিখ ২০১৭-০৪-০৮।  "প্রথম দিনেই সর্বোচ্চ দামে ওয়ালটন শেয়ারের লেনদেন শুরু"। দৈনিক ইত্তেফাক। ২৪ সেপ্টেম্বর ২০২০। সংগ্রহের তারিখ ১৮ আগস্ট ২০২১।  "২০২০ সালে সবাইকে ছাড়িয়েছে ওয়ালটন, বাজার মূলধন ৩৩ হাজার কোটি টাকারও বেশি"। দৈনিক বণিক বার্তা। ৩১ ডিসেম্বর ২০২০। সংগ্রহের তারিখ ১৮ আগস্ট ২০২১।  "About Us"। marcelbd.com (ইংরেজি ভাষায়)। সংগ্রহের তারিখ ২০২৪-০৩-২২।  ওয়েবসাইট
রিঙ্কি খান্না

রিঙ্কি খান্না (জন্ম: রিঙ্কল খান্না; ২৭ জুলাই ১৯৭৭) একজন ভারতীয় অভিনেত্রী। তিনি অভিনেত্রী ডিম্পল কাপাডিয়া ও অভিনেতা রাজেশ খান্নার ছোট মেয়ে, অভিনেত্রী টুইঙ্কল খান্নার বোন ও অভিনেতা অক্ষয় কুমারের শ্যালিকা। ১৯৯৯ সালে ছায়াছবি প্যার মে কভি কভি দিয়ে ওনার অভিনয় জীবনের শুরু। প্রথম সিনেমা থেকে তিনি ওনার নাম পালটে রিঙ্কি খান্না রাখেন। ৮ই ফেব্রুয়ারি ২০০৩ উনি ব্যাবসায়ী সমীর সরনকে বিয়ে করেন এবং বর্তমানে যুক্তরাজ্যে স্বামী ও দুই সন্তানের সাথে বসবাস করেন। https://web.archive.org/web/20180508004525/http://www.bollywooddrama.com/actress/rinke-khanna/ http://www.timescontent.com/tss/showcase/preview-buy/20206/Entertainment/buy.jsp http://www.india-server.com/awards/features/zee-cine-best-female-debut-449.html http://timesofindia.indiatimes.com/topic/Rinke-Khanna উইকিমিডিয়া কমন্সে রিঙ্কি খান্না সংক্রান্ত মিডিয়া রয়েছে। ইন্টারনেট মুভি ডেটাবেজে রিঙ্কি খান্না (ইংরেজি)
ইন্টারন্যাশনাল চেম্বার অব কমার্স

ইন্টারন্যাশনাল চেম্বার অব কমার্স (বাংলা: আন্তর্জাতিক বণিক সভা; ফরাসি: Chambre de commerce internationale) বিশ্বের বৃহত্তম, সবচেয়ে বেশি প্রতিনিধির ব্যবসায়িক সংগঠন। এখানে ১৩০টি দেশের শতাধিক প্রতিষ্ঠানের হাজার হাজার সদস্য অ-রাষ্ট্রীয় সকল ব্যবসায়িক প্রতিষ্ঠানের প্রতিটি খাতের মাঝে আস্থা ও সহযোগিতার প্রতি আগ্রহ দেখিয়ে চলেছে। আইসিসি এর তিনটি প্রধান কর্মকাণ্ডঃ নিয়ম নির্ধারণ, বিবাদ মীমাংসা এবং নীতি ওকালতি। কারণ এর প্রতিটি সদস্য প্রতিষ্ঠান অ্যান্ড সহযোগীরা নিজেরাই আন্তর্জাতিক ব্যবসা পরিমণ্ডলে আবদ্ধ এবং বিশেষ পারদর্শী, আইসিসি এর রয়েছে আইন প্রণয়নে অতুলনীয় ক্ষমতা যা আন্তর্জাতিক সীমানা মুক্ত ব্যবসা নীতির উপর কর্তৃত্বশীল। তবে এই প্রতিটি আইন সেবামূলক, প্রতিটির ক্ষেত্রে প্রতিদিন হাজারো বিনিময়ের মাঝে নজরদারিতে রাখা হয় এবং সফলভাবে উত্তীর্ণের পরই আন্তর্জাতিক বিনিময়ের অংশ হয়। এটি জাতীয় এবং আঞ্চলিক পর্যায়ে ৯০টির অধিক দেশের উপদেষ্টার ব্যবসা উন্নয়ন নির্ভর সমাধানের আন্তর্জতিক সম্মিলিত পরিষদ। সুনির্দিষ্ট ব্যবসায়িক বিষয়ে অবস্থান মজবুত করার জন্যে, আইসিসি তার সদস্য দেশ সমূহের ৩০০০ এর অধিক বিশেষজ্ঞ জ্ঞান ও অভিজ্ঞতা সাহায্য নিয়ে থাকে। আইসিসি জাতিসংঘ, বিশ্ব বাণিজ্য সংস্থা এবং আন্তর্জাতিক ব্যবসার পক্ষে অন্যান্য অনেক আন্তঃসরকারিয় সংস্থার আন্তর্জাতিক ও আঞ্চলিক পরিষদের নিয়মিত দরবার। আইসিসি প্রথম সংস্থা যে জাতিসংঘের অর্থনৈতিক ও সামাজিক পরিষদের অনুমোদন প্রাপ্ত। ইন্টারন্যাশনাল চেম্বার অব কমার্স ১৯১৯ সালে বিশ্ব-বাণিজ্যে ব্যবসা ও বিনিয়োগ উন্নয়নে, পণ্য ও সেবার মুক্তবাজার এবং পুঁজির অবাধ প্রবাহ সহায়তা করার জন্যে প্রতিষ্ঠিত হয়। প্রতিষ্ঠানের আন্তর্জাতিক সচিবালয় স্থাপিত হয় প্যারিসে এবং ১৯২৩ সালে আইসিসির আন্তর্জাতিক সালিশ আদালত শুরু হয়। আইসিসির প্রথম চেয়ারম্যান ছিলেন বিংশ শতকের ফরাসি অর্থমন্ত্রী ইসেন ক্লেমেন্তে। আইসিসির বর্তমান সভাপতি সুনীল ভারতী মিত্তাল, হ্যারল্ড ম্যাকগ্র সন্মানিত চেয়ারম্যান। ২০১৪ এর জুনে জন দ্যানিল্ভিচ আইসিসির সদস্যপদ পাবার দুইটি উপায় আছে: আইসিসি এর জাতীয় কমিটি বা দলের সঙ্গে অন্তর্ভুক্তি মাধ্যমে। আইসিসি আন্তর্জাতিক সচিবালয়ে সরাসরি সদস্যপদ পাওয়া সম্ভব যখন কোন দেশে/অঞ্চলে এখনও কোন জাতীয় কমিটি /সংগঠন প্রতিষ্ঠিত হয় নাই। ১৯৪৬ সাল থেকে আইসিসি জাতিসংঘের উচ্চ পর্যায়ের পরামর্শক হিসাবে বিশেষ পরামর্শদাতার আসন নিয়ে আছে। বর্তমানে জাতিসংঘে আইসিসি এর স্থায়ী প্রতিনিধি ডক্টর লুইস কাস্ট্রো। ইন্টারন্যাশনাল চেম্বার অব কমার্স (আইসিসি) সীমানির্দেশ (ইংরেজি ভাষায়) "আইসিসি সভাপতি এবং মহাসচিব এর পাতা"। ইন্টারন্যাশনাল চেম্বার অব কমার্স (ইংরেজি ভাষায়)। ১৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৭।  "সাবেক রাষ্ট্রদূত জন দানিল্ভিচ আইসিসি মহাসচিব নির্বাচিত"। ইন্টারন্যাশনাল চেম্বার অব কমার্স (ইংরেজি ভাষায়)। সংগ্রহের তারিখ ৭ এপ্রিল ২০১৭।  "কেন সংযুক্ত হবেন ?"। ইন্টারন্যাশনাল চেম্বার অব কমার্স (ইংরেজি ভাষায়)। সংগ্রহের তারিখ ৭ এপ্রিল ২০১৭।  দাপ্তরিক ওয়েবসাইট